Քոլին Թրևորոու

Քոլին Թրևորոու (, ), ամերիկացի ռեժիսոր, սցենարիստ, պրոդյուսեր և դերասան։

Առավել հայտնի է որպես ռեժիսոր, սցենարիստ և այնպիսի ֆիլմերի պրոդյուսեր, ինչպիսիք են՝ Աշխարհը յուրայի դարաշրջանում և «Անվտանգությունը չի երաշխավորվում»։ 2013 թվականին առաջադրվել է «Անկախ ոգի» մրցանակի՝ լավագույն դեբյուտային ֆիլմի համար։

Կենսագրություն 
Քոլինը ծնվել է 1976 թվականի սեպտեմբերի 13-ին Սան Ֆրացիսկոյում։ 2002 թվականին առաջին անգամ հանդես է եկել որպես ռեժիսոր, պրոդյուսեր և սցենարիստ «Home Base» կարճամետրաժ ֆիլմում։ 2004 թվականին Քոլինը նույն դերում հանդես է եկել «Reality Show» ֆիլմում։ 2005 թվականին Քոլինն աշխատել է «Gary Under Crisis» հեռուստաշոուի վրա։ 2012 թվականին լույս է տեսել «Անվտանգությունը չի երաշխավորվում» ֆիլմը, որի ռեժիսորն ու պրոդյուսերն էր Քոլին Թրևորոուն։ Այդ աշխատանքի համար նա առաջադրվել է «Սանդենս» և «Սիջես» կինոփառատոնների մրցանակներին։ 2015 թվականին էկրան է բարձրացել «Աշխարհը յուրայի դարաշրջանում» ֆիլմը, որը Քոլինին իսկական հռչակ է բերել։

2015 թվականի օգոստոսին հայտնի էր դարձել, որ Թրևորոուն ընտրվել է որպես «Աստղային պատերազմների» IX դրվագի ռեժիսոր, որի էկրան բարձրանալը կայացել է 2019 թվականի դեկտեմբերին։

2017 թվականի սեպտեմբերի 6-ին հայտնի դարձավ, որ Lucasfilm և Walt Disney Pictures ստուդիաները Քոլին Թրևորոուին հանել են «Աստղային պատերազմների» IX դրվագի գլխավոր բեմադրիչի պաշտոնից՝ հետևյալ մեկնաբանությամբ․

Lucasfilm-ը և Քոլին Թրևորոուն համատեղ համաձայնությամբ որոշել են բաժանվել։ Քոլինը լավ է ցույց տվել իրեն ֆիլմի մշակման փուլում, բայց մենք բոլորս եկել ենք այն եզրակացության, որ նախագծի վերաբերյալ մեր տեսակետները չեն համընկնում։ Քոլինին մաղթում ենք հաջողություն և շուտով նոր տեղեկատվություն կտրամադրենք նկարի մասին։

Մի քանի օրից հայտնի է դարձել, որ ֆիլմի ռեժիսորը Ջեֆրի Ջեյքոբ Աբրամսն է, ով ավելի վաղ նկարահանել է Աստղային պատերազմներ։ Էպիզոդ VII։ Ուժի արթնացում ֆիլմը։

Ֆիլմագրություն

Ծանոթագրություններ

Արտաքին հղումներ 
 

21-րդ դարի դերասաններ
Ամերիկացի դերասաններ
Դերասաններ այբբենական կարգով
Ամերիկացի պրոդյուսերներ
Ամերիկացի սցենարիստներ
Սցենարիստներ այբբենական կարգով
Ամերիկացի ռեժիսորներ
Ռեժիսորներ այբբենական կարգով
Նյու Յորքի համալսարանի շրջանավարտներ